Ce așteptări au românii din diaspora de la parlamentari: "Condiții acceptabile, o stabilitate economică și legislativă".
Au votat de două ori mai mulți români din străinătate decât la alegerile din 2016. Peste 265.000 de români din străinătate au votat la parlamentare. Cele mai multe voturi din diaspora au venit din Italia. Românul din diaspora a votat cu partidele de dreapta.
Ca de obicei, diaspora ne-a mai dat o lecție. A grijii pentru România.Dacă în țară a fost record negativ de participare, peste granițe au votat cel puțin 265 de mii de români, mai mult decât dublu față de acum patru ani.Manuel Păduraru trăiește în Spania și vreau să aflu de la el ce îl motivează să iasă la vot.Manuel Păduraru: "Am mers cu speranța de a putea avea o stabilitate în România care să ne ajute să mergem în continuare pe calea europeană și de asemenea pentru ca o parte de românii care locuiesc în diaspora să poată să se întoarcă acasă. "Întrebat dacă s-a simțit corect reprezentat de politicienii pe care i-a trimis în Parlament, Manuel ne-a spus că scurt, nu, și din acest motiv încă locuiește peste hotarele țării."Sperăm să putem face ceva pentru a schimba această situație. O mare parte dintre românii care locuiesc în afara granițelor s-ar întoarce în țară, dacă ni s-ar oferi niște condiții acceptabile, o stabilitate economică, o stabilitate legislativă, o siguranță care ne să ne ofere cel puțin niște condiții asemănătoare cu societățile în care locuim în acest moment." adaugă Manuel.